ཕ་སྣ་ཆེན་དང་བུ་མགོ་ཆེན། ཎŽཥཊཤོ
སྔར་སྟོབས་འབྱོར་མངའ་ཐང་རྒྱས་པའི་རྒྱལ་གཞིས་བཤིག་ལ་རྒྱལ་པོ་བློ་
གྲོས་ དང་ ལྡན་ པ་ ཞིག་ དང༌། བཙུན་མོ་བྱམས་སེམས་ཅན་ཞིག་ལ་རྒྱལ་སྲས་
དགུང་ལོ་བཅུ་སོན་ཙམ་ཞིག་བཅས་དང༌། དེ་མིན་ཐབས་ལ་མཁས་པའི་བློན་པོ་
དང༌། དཔའ་ངར་ལྡན་པའི་བློན་པོ་སོགས་དུ་མ་ཡོད་ཀྱང་དེའི་ནང་ནས་བློན་པོ་
སྣ་ཆེ་ཞེས་པ་དེ་ཁ་ཞེ་གཉིས་མེད་ཀྱིས་རྒྱལ་པོར་བློ་དཀར་སེམས་དཀར་བྱེད་
མཁན་ཞིག་ཡིན། མི་རིང་བར་རྒྱལ་པོ་ཡབ་ཡུམ་གཉིས་གཤེགས་རྗེས་རྒྱལ་སྲས་
དེར་རྒྱལ་སྲིད་དབང་བཀུར་བ་དང་རྒྱལ་པོ་མི་འཇིགས་ཀུན་སྐྱོང་ཞེས་པའི་མཚན་
གསོལ་བ་རེད། འོན་ཀྱང་རྒྱལ་སྲས་དེ་ནི་ཡབ་དམ་པའི་སྐུ་ཡོན་གྱི་དྲི་ཙམ་མེད་
པར༌བག་མེད་ལོངས་སྤྱོད་བྱེད་པ་དང༌ཕོ་བྲང༌ནང༌མཛེས་མ་མང་པོའི་བསྐོར་སྟེ་
གླུ་གར་རོལ་མོར་མགོ་འཁོར་ནས་སྡོད་པ་ལས་འབངས་མི་སེར་གྱི་བདེ་སྡུག་ལ་
བསམ་བློ་གཏན་ནས་གཏོང་གི་མེད། ཉིན་ཞིག་བློན་པོ་སྣ་ཆེན་གྱིས་རྒྱལ་པོ་མི་
འཇིགས་ཀུན་སྐྱོང་ལ་འདི་སྐད་གསོལ། ཀྱེ་རྒྱལ་པོ་རིན་པོ་ཆེ། ཁྱེད་ནི་བདག་
ཅག༌འབངས༌མི༌ཁྲི༌སྟོང༌མང༌པོའི༌མགོ་ལུས་ཀྱི་བདག་པོ་ཡིན་ལ་འགོ་འདྲེན་གྱི་
དཔོན་པོ་ཡིན་པ་མ་ཟད་སྲིད་ན་འགྲན་ཟླ་བྲལ་ཞིང་སྟོབས་འབྱོར་མངའ་ཐང་
རྒྱས་པའི་རྒྱལ་གཞིས་འདིའི་རྒྱལ་པོ་ཞིག་ཀྱང་རེད། དེས་ན་སྐུ་ཡོན་གསན་སྦྱོང་
ཡག༌པོ༌གནང༌དགོས༌པ༌དང། ཚུལ་བཞིན་གསེར་ཁྲི་མནན་ནས་བཞུགས་དགོས་
པ་དང༌། རིགས་རུས་ཆོ་འབྲང་ལྡན་པའི་བཙུན་མོ་གཏན་འཁེལ་བ་གཅིག་ཁབ་ཏུ་
-226-

དང༌།
བཞེས་དགོས་པ་ལས་ཚུལ་ལྡན་མི་སེར་གྱི་བུ་མོ་དང་མནའ་མར༌བརྙས་བཅོས་
སྨད་ཚོང་མ་ཕོ་བྲང་དུ་ཉར་བ་སོགས་གནང་ན་གཏན་ནས་ཡག་པོ་ཡོང་གི་
མ་རེད་བརྗོད། དེར་རྒྱལ་པོ་རབ་ཏུ་ཁྲོས་ནས་སྣ་ཆེ་བློན་པོ་གནས་དབྱུང་བཏང་བ་
དང༌། རྟ་ལྕགས་ཉིས་བརྒྱ་གཞུས། སྣ་ཆེན་སེམས་ཤིན་ཏུ་སྐྱོ་བའི་ངང་མི་ཧྲེང་གི་
འཚོ་བ་སྐྱེལ་དགོས་བྱུང༌། ཉིན་ཞིག་བློན་པོ་རྣམས་གྲོས་བྱས་ཏེ་རྒྱལ་པོར་བཙུན་
མོ་གསོལ་རྒྱུའི་དགོངས་སྐོར་ཞུས། རྒྱལ་པོ་དགའ་ཐག་ཆོད་ནས་བློན་པོ་ཁྱེད་
ཚོས་གྲོང་ཁྱེར་ཆེན་པོ་འདིའི་བུད་མེད་སྐྱེས་ས་རིགས་རུས་དང༌། བཟའ་ཟླ་ཡོད་
མེད་ལ་མ་ལྟོས་པར་ལོ་ན་བཅུ་བདུན་ནས་ཉི་ཤུ་རྩ་ལྔའི་མན་ཆད་ཚང་མ་མཇལ་
བར་ཡོང་དགོས་པའི་བརྡ་གཏོང་དགོས་བརྗོད། བློན་པོ་རྣམས་ཀྱིས་རྒྱལ་པོའི་
བཀའ་བཞིན་གོང་གསལ་བུད་མེད་ཡོངས་རྫོགས་བསྐོངས་ནས་རེ་རེ་བཞིན་རྒྱལ་
པོ་མཇལ་བར་ཁྲིད། བུད་མེད་རེ་འགའ་ནི་རང་ཉིད་རྒྱལ་པོའི་བཙུན་མོར་གྱུར་ན་
ཅི༌མ༌རུང༌སྙམ༌གདོང༌ལ༌བྱི༌དོར༌ལེགས་པར་བྱས། མཁུར་ཚོས་ལ་སྨུག་རྩི་བྱུག
རང་ཉིད་ཀྱི་རྒྱན་གོས་ཡོད་ཚད་གོན་ཏེ་འཁྲུལ་བག་གི་འཛུམ་ཆུང་ཤིག་ཤིག་ངང་
རྒྱལ་པོ་མཇལ་བར་ཡོང༌། བུད་མེད་བཟའ་ཟླ་ཡོད་པ་རྒྱལ་པོའི་བཙུན
འདོད་པ་དེ་དག་གིས་སྡུག་ཆས་སྤྲས། གདོང་ལ་སྣུམ་དང་། ཁོག་མའི་མཐིལ་གྱི་
དུ་དྲེག་བསྲེས་ནས་བྱུག་སྟེ་ངུ་ཛི་ཛིར་ངང་རྒྱལ་པོ་མཇལ་བར་ཡོང་། དེ་ནས་རྒྱལ་
ངོ་མས་སྐུ་དྲག་སྲས་མོ་དང་ཚོང་པའི་བུ་མོ། མགར་བའི་བུ་མོ་དང་།
ཤན་པའི་བུ་མོ་བཟའ་ཟླ་ཡོད་པ་དང་། བཟའ་ཟླ་མེད་པ་སོགས་སྣ་ཚོགས་ཉེཪ་
གཅིག་ཉར་ནས་བཙན་ཤེད་ཀྱིས་འཁྲུས་ལ་ཞུགས་སུ་བཅུག་པ་དང་། བཙུན་ཆས་
སྒྲོན་ནས་རྒྱལ་པོའི་བཙུན་མོར་མངའ་གསོལ། བློན་པོ་སྣ་ཆེན་གྱིས་ད་ལྟས་ངན་
-227-

ལྷ་སའི་དམངས་ཁྲོད་སྒྲུང་གཏམ།
ཉེར་གཅིག་ཚང་འདུག་ཅེས་བརྗོད། དེ་ནས་སྣ་ཆེན་རང་ཉིད་ཕྲུག་ཚབ་གཅིག་ཨེ་
རྙེད་བསམ་སྟེ་ཤར་གྱི་ལ་མོ་བརྒྱབ་ནས་གར་འགྲོའི་དམིགས་ཡུལ་མེད་པར་
སོང༌། བྱེ༌སྡོང༌ཞིག༌གི༌སྟེང༌ཕྲུ༌གུ༌མང༌པོ༌རྩེ༌མོ༌རྩེད༌བཞིན༌ཁ༌ཤས༌ནི་ས་ཞིང་
འདེབས་ཁུལ་བྱེད་པ། ཁ་ཤས་མནའ་མར་འགྲོ་ཁུལ་བྱེད་པ་བཅས་བྱེད་ཀྱི་ཡོད།
འོན་ཀྱང་གཤམ་དེར་ཕྲུ་གུ་མགོ་ཆེན་སྣབས་རྫིར་ཞིག་ཕྲུ་གུ་གཞན་མཉམ་དུ་རྩེད་
མོ༌རྩེ༌བར༌མ༌ཕྱིན༌པར༌ཁོ༌རང༌གཅིག་པོར་བྱེ་མར་དབྱུག་གུས་རིས་མོ་བྲིས་ནས་
ཡི་གེ་འབྲི་ཚུལ་གྱིས་རྩེད་མོ་རྩེ་བཞིན་བསྡད་ཡོད། སྣ་ཆེན་གྱིས་ཝ་ཡེ་བུ། ཕྲུ་གུ་
གཞན་ཚོ་ཚང་མ་མཉམ་དུ་རྩེད་མོ་རྩེད་བཞིན་བསྡད་འདུག ཁྱོད་འདིར་གཅིག་
པོར་སྡོད་པ་གང་ཡིན་བརྗོད། ཕྲུ་གུ་མགོ་ཆེན་དེས་བློན་པོ་གཞན་ཚོ་ཚང་མ་
མཉམ་དུ་ཕོ་བྲང་ནང་བསྡད་འདུག ཁྱོད་འདིར་གཅིག་པོར་ཡོང་བ་གང་ཡིན་ཞེས་
ལན་བཏབ་པས་སྣ་ཆེན་ཧང་སངས། དེ་ནས་སྣ་ཆེན་གྱིས་མགོ་ཆེན་ལ་དོ་ནུབ་ང་
ཁྱོད་ཚོའི་ནང་ལ་གནས་ཚང་གཡར་རོགས་འགྲིག་གི་རེད་པས་བརྗོད། མགོ་ཆེན་
གྱིས་འགྲིག་དང་འགྲིག མི་ཡུལ་ལ་མི་སླེབས་པ་རེད་མ་གཏོགས་ལྷ་ཡུལ་ལ་འདྲེ་
སླེབས་པ་མ་རེད། སྣ་ཆེན་ཡོ་ཏོག་ཁྱེད་ངའི་རྗེས་ལ་ཕེབས་ཤོག་ཅེས་ནང་ལ་ཁྲིད།
ནང་དུ་སླེབས་དུས་ནང་མི་རྒན་པ་ནི་སུ་གང་མེད་ཅིང་བུ་མགོ་ཆེན་དེས་སྣ་ཆེན་གྱི་
མདུན་དུ་རྩམ་པ་ཞིབ་ཕོར་གང་དང། ཆང་ཨུ་ལུ་གང་བསྐྱལ་ཏེ་པཱ་ཡོ་ཏོག་ལགས་
བཞེས་དང༌། ཆང་ལ་རིན་ཆེན་རྩམ་པ་རྒྱོབ། ཁ་ཡང་ངོམས་ཤིང་གྲོད་པ་རྒྱག་
ཟེར། སྣ་ཆེན་གྱི་སེམས་ལ་ཕྲུ་གུ་མགོ་ཆེན་སྣབས་རྫི་འདི་སྤྱིར་སྟངས་ཀྱི་ཕྲུ་གུ་
དང་མི་འདྲ་བའི་བློ་རིག་བཀྲ་བ་ཞིག་འདུག་སྙམ། དེ་ནས་སྣ་ཆེན་གྱིས་ཁྱོད་ཀྱི་ཕ་
མ་གཉིས་གང་དུ་སོང་ཟེར། མགོ་ཆེན་གྱིས་ཕ་ནི་སྐད་ཆ་འཚོལ་བར་ཕྱིན་སོང༌།
-228-

མ་ནི་མིག་ཉོ་བར་ཕྱིན་སོང་བརྗོད། བློན་པོ་སྣ་ཆེན་གྱི་སེམས་ལ་ཕྲུ་ གུ་ འདི་
སེམས་བདེ་པོ་མེད་པ་མིན་ འགྲོ་སྙམ་པ་དང་འབྲེལ་ཨ་བུ་ག་རེ། ཕ་སྐད་ཆ་
འཚོལ་བར་ཕྱིན། མ་མིག་ཉོ་བར་ཕྱིན་སོང་ཨས་ཟེར། མགོ་ཆེན་གྱིས་རེད་ཕ་ནི་
གཏམ་སྣ་ཚོགས་འཚོལ་བར་ཕྱིན་སོང་མ་ནི་ང་ཚོ་ཚང་མ་གང་འཚམ་སོང་ནས་ཞ་
ར་ལོང་བ་ཆག་རྒྱུ་ཡིན་པས་དེ་དུས་མཁོ་བའི་མིག་ཞིག་ཉོ་བར་ཕྱིན་སོང་བརྗོད།
སྣ་ཆེན་ནི་མགོ་བོ་རྨོངས་ནས་ལུས། ཉི་མ་ནུབ་ཙམ་ཞིག་ལ་མགོ་ཆེན་གྱི་ཨ་མས་
སྣུམ་སྣུམ་བན་གང་ཉོས། ཕ་དེ་ར་བཟི༌ནས༌ལོག མགོ༌ཆེན༌གྱིས༌དེ༌རིང་ང་ཚོའི་
ནང༌ལ༌མགྲོན༌པོ༌སྣ༌ཆེན༌ཡོ༌ཏོག༌ཅིག༌ལ༌གནས༌ཚང༌གཡར་བ་ཡིན་འགྲིག་གི་
རེད་པས་ཟེར། ཨ་མས་ལོས་འགྲིག ང་ཚོས་འཇིག་རྟེན་ཆོས་རྒྱས་ཀྱི་གྲྭ་པ་མང་
པོ་གདན་དྲངས་ཏེ༌དུང་རྒྱ༌གླིང༌གི༌སྒྲ་དང༌། སངས་རྒྱས་སྟོང་གི་མཚན་སྨྲོས་པའི་
ཆ་རྐྱེན་མེད་ཀྱང་ཐག་རིང་ནས་ཡོང་བའི་འགྲུལ་པར་ལྟོགས་སོས་སྐོམ་སེལ་དང༌།
གནས་ཚང་གཡར་ན་དེའང་ང་ཚོ་དབུལ་པོའི་དགེ་བ་ཞིག་རེད་བརྗོད། ཕས་ཀྱང་
འགྲིག་བཞག་བུ། ང་ཡང་དགེ་བ་བསགས་མ་ཐུབ་ཀྱང༌སྡིག༌པར༌གཡོལ་གང་
ཐུབ་བྱེད་ཀྱི་ཡོད་ཅེས་དང༌། ཡང་ཕས་མི་ཡོ་ཏོག་འདི་གང་བྱེད་མཁན་རེད། ཨ་
ཙི་ངས་བརྗེད་སོང་འགྲུལ་པ་རེད་པ་ཞེས་དང་དེ་མིན་ར་བཟི་བའི་སྐད་ཆ་ཆོ་ཡོད་
ལ་མེད་ལ་མགོ་མཇུག་ཡོད་མེད་མང་པོ་བཤད་པ་མ་ཟད་རྟུག་དྲིའང་ཤོར་བ་རེད།
བུ་མགོ་ཆེན་གྱིས་པཱ་ཡོ་ཏོག་ལགས་གཟིགས་དང༌། ངའི་ཕས་སྐད་ཆ་མང་པོ་གང་
འདྲ་བཙལ་མི་འདུག་གམ། ཁ་ཡིས་བཙལ་བས་མ་ཚད་རྐུབ་ཀྱིས་ཀྱང་བཙལ་མི་
འདུག་གམ་ཟེར་བས་ཚང་མ་དགོད་ཤོར། དེ་ནས་རིམ་བཞིན་ས་རུབ་པས་ཁང་
ཆུང་དེ་མུན་ནག་ཏུ་གྱུར་ཏེ་གང་ཡང་མི་རིག་སྐབས་དེར་ཨ་མས་སྣུམ་ཞུ་གསལ་པོ་
-229-

ལྷ་སའི་དམངས་ཁྲོད་སྒྲུང་གཏམ།
ཞིག་སྤར་བས་ཁྲ་ལྷམ་མེར་གྱུར། མགོ་ཆེན་གྱིས་གཟིགས་དང་། ངའི་ཨ་མས་
འདི་ཉོས༌པས༌མ༌གཏོགས༌ང༌ཚོ༌ཚང༌མ༌ཞ༌ར༌ལོང༌བར༌གྱུར༌མ༌སོང་ངམ་བརྗོད་
པས་བློན་པོ་སྣ་ཆེན་གཞི་ནས་གོ་བ་ལོན་ཏེ་བུ་མགོ་ཆེན་གྱི་རིག་པར་ཧ་ལས། དེ་
ནས་ཚང་མ་རྩམ་ཐུག་བཏུངས་ནས་ཉལ། ཕྱི་ཉིན་སྣ་ཆེན་གྱི་ཕ་མ་གཉིས་ལ་སྤྱང་
པོ་འདི་འདྲ་ཞིག་ངའི་ཕྲུ་གུ་ཡིན་ན་དགའ་བ་ལ་ཨང་ཟེར། མགོ་ཆེན་གྱིས་རང་གི་
ཕ་མ་གཉིས་ལ་ང་ཕ་ཡོ་ཏོག་འདིའི་ཕྲུག་ཚབ་ལ་སྟེར་རོགས། རྗེས་སུ་ཁྱེད་གཉིས་
ཀྱང༌ངས༌བསུས༌ཏེ༌བདེ༌སྐྱིད༌ཕུན་སུམ་ཚོགས་པ་ཡོད་པ་བྱས་ཆོག་ཅེས་བརྗོད།
ཕ་མ་གཉིས་ཀྱིས་སྟེར་འདོད་མེད་ཀྱང་མགོ་ཆེན་གྱིས་མ་ཉན་པར་བློན་སྣ་ཆེན་
མཉམ་དུ་བསྐྱོད། དེ་ནས་ལམ་བར་ཁོང་གཉིས་ཀྱི་སྔོན་དུ་གཡག་གཅིག་དེད་པའི་
འགྲུལ་ པ་ ཞིག་ འགྲོ་ གི་ ཡོད་ པ་ མཐོང༌། མགོ་ ཆེན་ གྱིས་ པཱ་ ཡོ་ ཏོག་ ལགས་
གཟིགས་དང༌། གཡག་ཡར་གིའི་མིག་གཡོན་མ་ཞར་བ་རེད་ཟེར། སྣ་ཆེན་གྱིས་
ཁྱོད་ཀྱིས་གང་འདྲ་བྱས་ནས་ ཤེས་སམ་བརྗོད། མགོ་ཆེན་གྱིས་གཟིགས་དང༌།
གཡག་ཡ་གི་གཡས་ཀྱི་གཡང༌སར༌ལྷུང༌དོགས༌ཀྱིས༌གཡོན༌གྱིས༌ཕ༌བོང་ལ་ཁ་
ཐོགས་ནས་རིལ་སོང་བརྗོད། སྣ་ཆེན་ཁོང་གཉིས་མགྱོགས་པར་བསྐྱོད་ནས་ལྟ་
སྐབས་ཏག་ཏག་མིག་གཡོན་པ་ཞར་བ་རེད། དེ་ནས་ཁོང་གཉིས་ཀྱི་སྔོན་དུ་སྤྲང་
པོ་ཞིག་གིས་ཕྲུ་གུ་གཉིས་ཁྲིད་ནས༌འགྲོ༌བ༌མཐོང༌སྟེ༌མགོ༌ཆེན༌གྱིས༌པཱ་ལགས་
གཟིགས་དང༌། མི་ཡར་གིའི་ ལག་གཡས་སུ་ཁྲིད་པའི་ ཕྲུ་གུ་དེ་སྔ་མཛཪ་ རེད་
གཡོན་དུ་ཁྲིད་པ་དེ་རང་ཕྲུག་རེད་ཅེས་བརྗོད། སྣ་ཆེན་གྱིས་ཁྱོད་ཀྱིས་གང་འདྲ་
བྱས་ནས་ཤེས་སམ་བརྗོད་པར། གཡས་ཀྱི་ཕྲུ་གུ་དེའི་བརྒལ་པར་རྡོག་འཁྲིས་
ཤིག་འཁུར་འདུག་ལ་དྲུད་ཀྱིན་དྲུད་ཀྱིན་ཁྲིད་འགྲོ་གི་འདུག གཡོན་གྱི་ཕྲུ་གུ་དེར་
-230-

གཏམ་རྒྱུད།
རྡོག་འཁྲེས་མེད་པ་མ་ཟད་སྐབས་རེ་མི་འདིས་སྒལ་པར་འཁུར་གྱི་འདུག ལོ་ཚོད་
ལ་བལྟས་ན་རྡོག་འཁྲེས་དེ་གཡོན་གྱི་ཕྲུ་གུ་དེས་འཁུར་དགོས་འདུག་བརྗོད། དེ་
ནས་ཁོང་གཉིས་ནང་དུ་སླེབས། ཕ་སྣ་ཆེན་གྱིས་བུ་མགོ་ཆེན་ལ་ཁྱོད་རྒྱལ་པོའི་
ལྡུམ་རའི་འཁྲིས་སུ་མ་འགྲོ་ཨང་དེར་རྒྱལ་སྲས་ཉེཪ་གཅིག་ཡོད་པས་ཁྱོད་ལ་
སེམས་གནག་དང༌། ཉེས་བརྡུང་གཏོང་གི་རེད་བརྗོད། མགོ་ཆེན་གྱིས་གཏམ་དེ་
ཐོས་འཕྲལ་ཆེད་མངགས་རྒྱལ་སྲས་དེ་དག་རྩེད་མོ་རྩེ་སར་བསྐྱོད། རྒྱལ་སྲས་
རྣམས་ཀྱིས་མགོ་ཆེན་མཐོང་འཕྲལ་གད་མོ་དགོད་བཞིན་ཕྲུ་གུ་མགོ་ཆེན་ཁྱད་
མཚར་པོ་ཞིག་སླེབས་འདུག་ཅེས་མཐའ་ནས་སྐོར། དེ་ནས་རྒྱལ་སྲས་རྒན་པ་
ཞིག༌གིས༌ང༌ཚོ༌མི༌རེས་ཊམ༌ཀ༌དཀར༌པོ་རེ་རེ་རྒྱན་དུ་བཙུགས་ནས་བང་འགྲན་
དགོས། མགོ་ཆེན་ཁྱོད་ཀྱང་འགྲན་སྡུར་དུ་ཞུགས་དགོས། ཁྱོད་ལ་ཊམ་ཀ་དཀར་
པོ་ཡོད་པས་ཟེར། མགོ་ཆེན་གྱིས་ཡོད་དགོས་བྱུང་ཞེས་བརྗོད། དེ་རྣ་ཅོག་ནང་
ནས་ཊམ་ཀ་དཀར་པོ་གཅིག་བཏོན་ནས་རྒྱན་དུ་བཞག དེ་ནས་ཁོང་ཚོ་རུ་བསྟར་
བསྒྲིག་རྗེས་རྒྱལ་སྲས་རྒན་པ་དེས་ཞོགས་གཅིག་མ་གཉིས། གསུན་གྱི་ཐོག་ལ་
ཞེས་བརྗོད་འཕྲལ་ཚང་མ་དུས་གཅིག་ཏུ་རྒྱུག་ཕྱིན་པས་མགོ་ཆེན་གྱིས་ཨང་དང་
པོ་ བླངས། ཁོས་ཊམ་ཀ་ དཀར་ པོ་ ཉེར་གཅིག་ཨམ་ཕྲག་ནང་དུ་བླུགས། རྒྱལ་
སྲས་རྣམས་ཞལ་ལ་འཛུབ་མོ་བཅུག༌ནས༌བཞུགས༌ཨཾང༌བརྗོད༌དེ༌ནང༌དུ༌ལོག
ནང་དུ་ལོག་རྗེས་ཊམ་དཀར་དེ་དག་གིས་ཕ་སྣ་ཆེན་ལ་ཟས་གོས་གང་འཚམ་
ལེགས་བཅོས་བཏང༌། ཡང་ཉིན་ཞིག་ཁོས་རྒྱལ་སྲས་ཉེར་གཅིག་སར་རྩེད་མོ་རྩེ་
བར་བསྐྱོད། རྒྱལ་སྲས་རྒན་པ་དེས་མགོ་ཆེན་ལ་ཁྱོད་རྟ་བྱེདདགོས་ཞེས་སྒུར་
སྒུར་དུ་བཞག་རྗེས་ཁོ་རང་སྟེང་དུ་བཞོན། རྣ་ཅོག་ནས་འཐེན་པ་དང༌། རྐང་པས་
-231-

ལྷ་སའི་དམངས་ཁྲོད་སྒྲུང་གཏམ།
ཡོབ་རྡུང་བཏང་ནས་ཁྱུ་དང་ཁྱུ་ཟེར། མགོ་ཆེན་གྱིས་ཞུམ་བུ་ཞིག་ལ་འདྲོགས་
ཁུལ་གྱིས་ཨི་ཧང་ཧང་ཞེས་འཚེར་སྐད༌དང༌བཅས་ས་མཆོངས་གནམ་མཆོངས་
ཀྱིས༌ཕ༌བོང༌ཞིག༌གི༌སྟེང༌དུ༌རྒྱལ༌སྲས་བརྡབས། རྒྱལ་སྲས་ཁྲོས་ནས་ཁྱོད་
མགོ་
ཀྱིས་བརྣབ་སེམས་བྱེད་ཀྱི་འདུག་ཅེས་མགོ་ཆེན་ལ་བརྡུངས་པར་བསྐྱོད།
ཆེན་གྱིས་ཁྱེད་ལ་རྟ་རྩལ་གཏན་ནས་མི་འདུག རྗེས་སུ་ཆིབས་ཆེན་བཞོན་མ་ཐུབ་
ན་ཆིབས་བོང༌ལྷིང་བ་ཞིག་གསོ་སྐྱོང་བྱས་ན་དགའ་ཞེས་དམའ་འབེབས་དང་། ད་
དུང་རྩེད་མོ་རྩེ་དུས་རྒྱུ་མ་ཐོན་ཡང་སྡུག་གྱོང་རེད་ཅེས་བརྗོད།
ཕྱི་ཉིན་རྒྱལ་སྲས་
ཚོས་ཡབ་མི་འཇིགས་ཀུན་སྐྱོང་ལ་ཕྲུ་གུ་མགོ་ཆེན་འདི་འདྲ་ཞིག་ཡོད་ལུགས་སྙན་
སེང་ ཞུས། ཡབ་ རྒྱལ་ པོས་ དེ་ འཕྲལ་ མགོ་ ཆེན་ བསྐོངས། ཁོ་ ལ་ ཕུ་ ཡི་ མཚེའུ་
དེའི་ལ་ཕར་རྒྱབ་ལ་སྤོ་དགོས་ཞེས་བཀའ་བཙན་ཕབ།
མགོ་ཆེན་གྱིས་བཀའ་
བཞིན་ཞུ། འོན་ཀྱང་མཚེའུ་དེ་དག་དུས་གཅིག་ཏུ་ཤོང་བའི་ཆུ་ཟོམ་ཞིག་རྒྱལ་པོས་
གཡར་རོགས་གནང༌། དེ་ལྟར་མ་བྱུང་ན་བསྐལ་པ་མ་སྟོང་བར་དུ་ག་ལ་སྤོ་ཐུབ་
ཟེར། དེར་རྒྱལ་པོ་ལན་རྒྱག་མ་ཐུབ། ཡང༌ཉིན་ཞིག་རྒྱལ༌པོར༌མགོ༌ཆེན་ལ་རྡོ་
གཡམ་གྱི་གོ་ཁྲབ་བཟོ་དགོས་ཞེས་བཀའ་བཙན་ཕབ། མགོ་ཆེན་གྱིས་བཀའ་
བཞིན་ཞུ། རྒྱལ་པོ་བྱེ་མའི་སྐུད་པ་འདིང་ངེས་ཤིག་གནང་རོགས་ཞུས་པས་རྒྱལ་